Перш чым перайсці да дакументацыі па факультатывах, хачу вось на што звярнуць увагу. Каб адкрыць факультатыў для таго ці іншага класа, патрэбна жаданне мінімум трох вучняў яго наведваць. Жаданне, канешне, у пісьмовай форме і ад імя бацькоў. Гэта значыць, што цягам тыдня я мусіў хадзіць за кожным вучнем і нагадваць, каб ён прынёс мне запаветную заяву. Адпаведна, каб распачаць факультатыў у 7 класе, мне спатрэбілася жаданне ўсяго класа. Ці будуць яны ўсе да мяне прыходзіць, гэта ўжо іншае пытанне, якое нікога не хвалюе.